
I.   ОБЩИ ПОЛОЖЕНИЯ
Възложителят предоставя пълен и безплатен достъп до документацията за участие в настоящата процедура в профила на купувача: http://profile.mlsp.government.bg/8095400c125cf220bcc0666d39e90e31 
1. Обект на обществената поръчка: услуга, съгласно чл. 3, ал. 1, т. 3 от ЗОП;
2. Предмет: Обществена поръчка с предмет: „Надграждане на системата за наблюдение изпълнението на политиката в областта на жизненото равнище и доходите от труд“  по проект BG05M9OP001-3.018 „Подобряване на ефективността на политиката по доходите и пригодността за заетост на българските граждани“.
Услугата, предмет на обществената поръчка, е част от дейностите, предвидени за изпълнение по Проект BG05M9OP001-3.018 „Подобряване на ефективността на политиката по доходите и пригодността за заетост на българските граждани“ и се реализира по процедура за директно предоставяне на безвъзмездна финансова помощ в рамките на Приоритетна ос 3" Модернизация на институциите на пазара на труда, социалното включване и здравеопазване" по Оперативна програма "Развитие на човешките ресурси" 2014-2020 г. Проектът се изпълнява съгласно Заповед №РД01-782 от 26.09.2018 г. на ръководителя на Управляващия орган на ОП РЧР за предоставяне на безвъзмездна финансова помощ на Конкретния бенефициент Министерство на труда и социалната политика (МТСП), чрез дирекция "Жизнено равнище, демографска политика и социални инвестиции", от Договарящия орган Главна дирекция "Европейски фондове, международни програми и проекти". Проектът, на обща стойност 200 000 лева, се осъществява с финансовата подкрепа на Оперативна програма "Развитие на човешките ресурси", съфинансирана от Европейския социален фонд на Европейския съюз. Проектът е с планиран край на изпълнение - 26 декември 2019 г. 

3.  Дейности и резултати:

3.1. Обществената поръчката включва три дейности, който Изпълнителят трябва да осъществи както следва:

Дейност 1 - Изготвяне на встъпителен доклад, съдържащ: 

-Анализ и оценка на съществуващото състояние на информационната среда и по отношение на възможностите за интегриране на системата за наблюдение на жизненото равнище и доходите ;

-Дизайн (макет) от основни, производни и обобщаващи показатели за отчитане, анализ и оценка на състоянието и промените в областта на доходите и жизнения стандарт на населението в териториален разрез – за страната, за 6-те района от ниво NUTS 2 и за 28-те области (ниво NUTS 3) от страната.

Дейност 2 - Разработване на базата от данни и проект на окончателен доклад:

- Изграждане на базата от данни по изготвените показатели с информация за периода 2010 - 2017 г. в удобен интерфейс и диалогов режим, реализирано приложение със средствата на MS Office, с показателите в посочените разрези и области;

- Изготвяне на проект на окончателен доклад съдържащ анализ за състоянието и промените в териториалните различия на жизненото равнище  на населението 2010 - 2017 г. за страната, по 6-те района от ниво NUTS 2 и по 28-те области(ниво NUTS 3) на страната.

Дейност 3. Окончателен доклад и трансфериране на знания:
- Изготвяне на окончателен доклад чрез отразяване бележките и коментарите на възложителя по проекта на окончателен доклад;

- Трансфериране на знание за използване на изготвената система от показатели за наблюдение на жизнения стандарт на населението към експертите от дирекцията. 

3.2. Резултати:
Резултати от дейност 1 - Изготвен встъпителен доклад, съдържащ:
· Анализ и оценка на съществуващото състояние на информационната среда и по отношение на възможностите за интегриране на системата за наблюдение на доходите и жизненото равнище;

· Система (макет) от основни, производни и обобщаващи показатели за отчитане, анализ и оценка на състоянието и промените в областта на доходите и жизненото равнище на населението в териториален разрез (за страната, 6-те  района от ниво NUTS 2 и за 28-те области (ниво NUTS 3) от страната) и по тематични области (доходите и разходите на домакинствата, неравенствата в доходите, образователни услуги, здравеопазване на населението); 

· Концепция за вида на базата от данни; 

· Описание на подходите за изчисляване на производните показатели и обобщаващи измерители на териториалните различия.

· Възможности за графично изобразяване на показателите и на резултатите от анализа

Резултати от дейност 2 - Разработване на базата от данни и проект на окончателен доклад:
- Създаване на база от данни по изготвените показатели, съдържаща информация за периода 2010-2017 година. Разработване на технология за поддържане (в т.ч. актуализиране, разширяване или друга промяна) на базата от данни и за нейното ползване за аналитични нужди на Възложителя. Базата данни следва да е в удобен интерфейс и диалогов режим, реализирано приложение със средствата на MS Office, с показателите в посочените разрези и области;

- Проект на окончателен доклад, съдържащ описание на системата от основни и производни показатели и обобщаващи измерватели за отчитане, анализ и оценка на състоянието и промените в териториалните различия в жизненото равнище на населението по 6-те района от ниво NUTS 2 и по 28-те области (ниво NUTS 3) на страната, включително описание на тяхната евристичност, мерни единици, източници на информация и периодичност на отчитане.

Резултати от дейност 3 - Изготвен окончателен доклад и трансфериране на знания: 
Изготвен окончателен доклад, който съдържа:
- Описание на системата от основни и производни показатели и обобщаващи измерватели за отчитане, анализ и оценка на състоянието и промените в териториалните различия на жизненото равнище на населението по 6-те района от ниво NUTS 2 и по 28-те области (ниво NUTS 3) на страната, включително описание на тяхната евристичност, мерни единици, източници на информация и периодичност на отчитане.

- Екселски файлове с разработен единен инструментариум/система за мониторинг и оценка на жизненото равнище и доходите от труд на национално и териториално ниво. 

Трансфериране на знания:
- Обучени 13 експерти и повишен капацитет на служителите на Министерството на труда и социалната политика (МТСП), Дирекция „Жизнено равнище, демографска политика и социални инвестиции“ за ефективно прилагане на новата методика за мониторинг чрез системата от показатели за оценка на състоянието и промените в жизненото равнище на населението. Подготовка на обучителни материали за обучаемите служители от МТСП.

- Провеждане на двудневен обучителен семинар, включващ и практически занимания със системата. 
4. Мотиви за избора на процедура: 
Настоящата обществена поръчка се възлага чрез публично състезание по смисъла на чл. 18, ал. 1, т. 12 от Закона за обществените поръчки (ЗОП) и цели спазване на законовите правила и осигуряване на прозрачност при възлагане на обществената поръчка.
Възложителите прилагат процедурите по чл. 18, ал. 1, т. 12 от ЗОП – публично състезание, когато обществените поръчки имат прогнозна стойност за услуги от 70 000 лв. до 280 000 лв. Прогнозната стойност на настоящата поръчката е в размер на 36 238,53 лева без ДДС, но при съобразяване със стойностите на обществени поръчки със сходен предмет планирани за възлагане в рамките на календарната година, настоящата поръчка попада в приложното поле на чл. 18, ал. 1, т. 12 от ЗОП, във връзка с чл. 20, ал. 2, т. 2 от ЗОП.
5. Срок за изпълнение на поръчката: Срокът за цялостно изпълнение на възлаганата поръчка е до три месеца, считано от сключване на договора 
6. Място на изпълнение: Министерството на труда и социалната политика, чрез дирекция „Жизнено равнище, демографска политика и социални инвестиции“. Адрес на Възложителя: гр. София, ул. „Триадица“ № 2, тел: 02/ 8119 513, факс: 02/ 9884 405.

7. Максимална прогнозна стойност на поръчката: 36 238,53 лева без ДДС.
Посочената прогнозна стойност на обществената поръчка представлява финансовия ресурс, който възложителят може да осигури за нейното изпълнение. Участник, чието ценово предложение надвишава максималната прогнозна стойност на поръчката-финансовия ресурс на възложителя ще бъде отстранен на основание чл. 107 от ЗОП.
8. Критерий за възлагане: „оптимално съотношение качество/цена“
9. Срок на валидност на офертите: Срокът на валидност на офертите е 120 (сто и двадесет) дни, считано от крайния срок за получаване на офертите. 
10. Източник на финансиране: Средствата, необходими за изпълнението на обществената поръчка, се осигуряват от бюджета на проект BG05M9OP001-3.018 „Подобряване на ефективността на политиката по доходите и пригодността за заетост на българските и се осъществява с финансовата подкрепа на Оперативна програма "Развитие на човешките ресурси", съфинансирана от Европейския социален фонд на Европейския съюз. 
II. УСЛОВИЯ ЗА УЧАСТИЕ В ПРОЦЕДУРАТА
1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което отговаря на изискванията на ЗОП, ППЗОП и изискванията на възложителя посочени в документацията за обществената поръчка, и има право да изпълнява предмета на поръчката, съгласно законодателството на държавата, в която то е установено.

2. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за обществената поръчка.

3. Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с пълномощно.

4. Участниците – обединения, които не са юридически лица, представят към офертата си копие от документ, от който да е видно правното основание за създаване на обединението, както и следната информация във връзка с конкретната обществена поръчка:

а/ правата и задълженията на участниците в обединението; 

б/ разпределението на отговорността между членовете на обединението; 

в/ дейностите, които ще изпълнява всеки член на обединението; 

г/ определения партньор, който представлява обединението за целите на обществената поръчка.

4.1. Възложителят поставя изискване да е налице солидарна отговорност за участниците в обединението при изпълнението на поръчката. Всички членове на обединението се задължават да останат в него за периода на провеждане на процедурата за възлагане на обществената поръчка, а в случай че обединението бъде избрано за Изпълнител – за целия срок на изпълнение на договора. 
4.2. В случай че обединението не е създадено специално за участие в настоящата обществена поръчка и/или в основния документ за създаване на обединението не се съдържат посочените по-горе клаузи, Участникът трябва да представи документ, в което тези изисквания да са отразени. 
5. Участниците могат да се позоват на капацитета на трети лица, независимо от правната връзка между тях, по отношение критериите за подбор,  при условията и реда на чл. 65 от ЗОП. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. По отношение на критериите, свързани с професионалната компетентност и опит за изпълнение на поръчката, участниците могат да се позоват на капацитета на трети лица само ако лицата ще участват в изпълнението на частта на поръчката, за която е необходим този капацитет.

6. При изпълнение на поръчката участниците могат да ползват подизпълнители, като  същите трябва да отговарят на съответният критерий за подбор, съобразно вида и дела от поръчката, които те ще изпълняват, и за тях да не са налице основания за отстраняване от процедурата. 
7. В процедурата за възлагане на обществена поръчка едно физическо или юридическо лице може да участва само в едно обединение.

8. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

9. Съгласно чл. 101, ал. 11 от ЗОП свързани лица не могат да бъдат самостоятелни участници в настоящата процедура. Съгласно § 2, т. 45 от допълнителните разпоредби на ЗОП „Свързани лица“ са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно:
§ 1, т. 13 от ДР на ЗППЦК „Свързани лица“ са: 

а) лицата, едното от които контролира другото лице или негово дъщерно дружество; 

б) лицата, чиято дейност се контролира от трето лице; 

в) лицата, които съвместно контролират трето лице; 

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително. 

§ 1, т. 14 от ДР на ЗППЦК „Контрол“ е налице, когато едно лице: 

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или 

б) може да определя пряко или непряко повече от половината от членовете на управителния или контролния орган на едно юридическо лице; или 

в) може по друг начин да упражнява решаващо влияние върху вземането на решения във връзка с дейността на юридическо лице. 

10. На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС), дружества, регистрирани в юрисдикции с преференциален данъчен режим, и контролираните от тях лица не могат пряко или косвено да участват в процедурата, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим. 

11. Съгласно чл. 69 от Закона за противодействие на корупцията и за отнемане на незаконно придобитото имущество (ЗПКОНПИ) – Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Забраната за участие в процедури за обществени поръчки, се прилага и за юридическо лице, в което лицето по предходното изречение е станало съдружник, притежава дялове или е управител или член на орган на управление или контрол след освобождаването му от длъжност.
ІІІ. КРИТЕРИИ ЗА ПОДБОР
Участниците декларират съответствие с критериите за подбор в Част IV „Критерии за подбор“ от еЕЕДОП. Участниците предоставят съответната информация, изисквана от възложителя, и посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. 

В случай че при изпълнение на поръчката участникът ползва капацитета на трети лица, последните следва да отговарят на критерия за подбор, за доказването на който участникът се позовава на техния капацитет. 

В случай че при изпълнение на поръчката участникът ще ползва подизпълнители съответният критерий за подбор се прилага за подизпълнителите, съобразно вида и дела от поръчката, които те ще изпълняват. 

Възложителят може да изисква от участниците по всяко време след отваряне на офертите да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата. 

1. Технически и професионални способности
1.1.  Участникът трябва да е изпълнил най-малко една дейност с предмет, идентичен или сходен с предмета на поръчката през последните три години от датата на подаване на офертата. 

Възложителят ще приеме за достатъчни услугите, сходни с предмета, независимо от обема, в който са реализирани. 

Забележка: Под „дейност с предмет, сходен с предмета на обществената поръчка“ се разбират услуги, изпълнени от участника, без значение от източника на финансирането им, чийто предмет изцяло или частично включва провеждането на изследвания в социално-икономическата област и/или стратегически анализи и прогнози и/или мониторинг и/или оценка на публични политики и/или програми в социално-икономическата област..

Под „изпълнил” се разбират такива дейности, които са приключили успешно до датата на подаване на офертата.

При подаване на оферта участникът декларира съответствието с критерия за подбор в част ІV „Критерии за подбор“, буква В от еЕЕДОП, като описва услугите, посочва стойностите без ДДС, датите и получателите. 
За доказване на съответствието с минималното изискване Възложителят може да изиска от участника допълнително по всяко време при условията на чл. 67, ал. 5 от ЗОП, а изпълнителят при условията на чл. 112 от ЗОП представя, за описаните в ЕЕДОП услуга/и, отговарящи на изискванията на възложителя, Списък на услуга/и, които са идентични или сходни с предмета на обществената поръчка, с посочване на стойностите, датите (посочва се начална и крайна дата на извършената услуга) и получателите, заедно с документи, които доказват извършените услуга/и, посочени в ЕЕДОП.
1.2. Участникът трябва да разполага с екип, притежаващ необходимия опит и квалификация за изпълнение на поръчката, както следва:

Ръководител на екип – отговорен за цялостното изпълнение на възложените задачи и е в качеството на лице за контакт с възложителя. Ръководителят организира, координира и управлява работата на екипа от експерти и носи отговорност за качественото изпълнение на задълженията си. Промяна на ръководителя е допустима, само след съгласуване с Възложителя и в случай, че предложеният за ръководител отговаря на изискванията на Възложителя в степен, в каквато отговаря първоначално избрания или по-висока.

Квалификации и умения: 
Придобита образователно-квалификационна степен „магистър“ по специалност „Икономика“ и/или „Социология“ и/или „Статистика“ и/или „Иконометрия“ или еквивалентно (важи и за чуждестранни експерти и/или експерти, с придобита еквивалентна в чужбина специалност), съгласно класификатора на областите на висше образование и професионалните направления, утвърден с постановление на Министерския съвет от 24.06.2002 г. за утвърждаване класификатор на областите на висше образование и професионални направления (ПМС №125/24.06.2002 г.).

Професионален опит:
Общ професионален опит - минимум 5 години управленски опит и минимум 7 години професионален опит по специалност „Икономика“ и/или „Социология“ и/или „Статистика“ и/или „Иконометрия“.
Експерт – изследовател 
Квалификации и умения:

Придобита образователно-квалификационна степен „магистър“ по специалност „Икономика“ и/или „Социология“ и/или „Статистика“ и/или „Иконометрия“ или еквивалентно (важи и за чуждестранни експерти и/или експерти, с придобита еквивалентна в чужбина специалност), съгласно класификатора на областите на висше образование и професионалните направления, утвърден с постановление на Министерския съвет от 24.06.2002 г. за утвърждаване класификатор на областите на висше образование и професионални направления (ПМС №125/24.06.2002 г.).

Професионален опит:
Общ професионален опит - минимум 5 години опит по специалност Икономика“ и/или „Социология“ и/или „Статистика“ и/или „Иконометрия“ и опит в изследователски разработки в областта на доходите, жизненото равнище и бедността.

Експерт, количествени и качествени методи
Придобита образователно-квалификационна степен „магистър“ по специалност „Икономика“ и/или „Социология“ и/или „Статистика“ и/или „Иконометрия“ или еквивалентно (важи и за чуждестранни експерти и/или експерти, с придобита еквивалентна в чужбина специалност), съгласно класификатора на областите на висше образование и професионалните направления, утвърден с постановление на Министерския съвет от 24.06.2002 г. за утвърждаване класификатор на областите на висше образование и професионални направления (ПМС №125/24.06.2002 г.). 

Професионален опит:
Общ професионален опит - минимум 5 години опит по специалност „Икономика“ и/или „Социология“ и/или „Статистика“ и/или „Иконометрия“ в провеждането на социално-икономически изследвания с използването на различни количествени и качествени методи.

При подаване на оферта участникът попълва съответната информация в Част IV, раздел В от еЕЕДОП – в която посочва образованието, професионалната квалификация и професионален опит на лицата, които отговарят за изпълнението на поръчката като предостави следната информация: име, основна професионална квалификация, съгласно информацията, съдържаща се в дипломата (диплома – номер и дата на издаване, наименование на учебното заведение, издало дипломата; посочване на професионалната квалификация, записана в дипломата; образование – вид на образование и специалност); допълнителна професионална квалификация (ако е приложимо) – сертификат, валидно удостоверение или друг еквивалентен документ, съгласно законодателството на държавата, в която лицето е установено, професионалния опит на лицето.
Документи за доказване на съответствието – участникът, респективно изпълнителят представя списък по чл. 64, ал. 1, т. 6 от ЗОП на персонала, който ще изпълнява поръчката и на членовете на ръководния състав, които ще отговарят за изпълнението, както и документи, които доказват професионалната компетентност на лицата.
В случай, че някой от експертите на екипа се налага да бъде сменен след подписване на договора поради болест, смърт или напускане на експерта, Изпълнителят трябва да го замени с експерт, притежаващ професионален опит и квалификация, равностойни на тези на първоначално избрания експерт. Новият експерт следва да бъде одобрен от Възложителя преди да започне работа по договора. Изпълнителят поема всякакви допълнителни разходи, свързани със смяната на негов експерт.

Невъзможността да се осигурят експертите по време на подаване на офертата води до отстраняване на участници от процедурата, а по време на изпълнение на договора до неговото прекратяване!

IV. ОСНОВАНИЯ ЗА ОТСТРАНЯВАНЕ. МЕРКИ ЗА НАДЕЖДНОСТ

Обстоятелствата, свързани с основанията за отстраняване се декларират в Част III „Основания за изключване“ от еЕЕДОП, като се предоставя съответната информация, изисквана от възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.
Обстоятелствата, свързани с националните основания за отстраняване се декларират в Част III, раздел Г от еЕЕДОП, като отговор „НЕ“ се отнася за всички обстоятелства. При отговор „ДА“ лицето трябва да посочи конкретното обстоятелство, както и евентуално предприетите мерки за надеждност.
В Част III, буква В от еЕЕДОП участникът декларира дали е участвал в пазарни консултации на възложителя и/или в подготовката за възлагане на обществена поръчка.  В случай, че в определения срок по процедурата е получена само една оферта или заявление за участие, които са предоставени от лице участвало в пазарните консултации или в подготовката на документацията за участие, участникът се отстранява  от процедурата ако не може да докаже, че участието му в процедурата не води до нарушаване на принципа за равнопоставеност.

Национални основания за отстраняване са:

· осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

· нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

· нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

· наличие на свързаност по смисъла на пар. 2, т. 44 от ДР на ЗОП между участниците в процедурата (чл. 107, т. 4 от ЗОП);

· наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

· обстоятелства по чл. 69 от Закона за противодействие на корупцията и за отнемане на незаконно придобитото имущество.
1. Възложителят ще отстрани от участие всеки участник, когато:
1.1. е осъден с влязла в сила присъда, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
1.2. е осъден с влязла в сила присъда, за престъпление, аналогично на тези по т. 1.1. в друга държава членка или трета страна;
1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган.
1.4. е налице неравнопоставеност в случаите по чл. 44, ал. 5 от ЗОП;
1.5. е установено, че:
a. е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

b. не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6.
е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;
1.7. е налице конфликт на интереси, който не може да бъде отстранен.
1.8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си , а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, освен ако се докаже, че участникът не е преустановил дейността си и е в състояние да изпълни поръчката, съгласно приложимите национални правила за продължаване  на стопанската дейност в държавата, в която е установен.
1.9. не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
1.10. е представил оферта, която не отговаря на:
a. предварително обявените условия за изпълнение на поръчката;
b. правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;
1.11. не е представил в срок обосновката по чл. 72, ал. 1 от ЗОП, или чиято оферта не е приета съгласно чл. 72, ал. 3 – 5 от ЗОП;
1.12. е свързано лице с друг участник в процедурата;

1.13. е подал оферта, които не отговарят на условията за представяне, включително за форма, начин и срок.
1.14. са налице забранителните основания по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от  тях лица и техните действителни собственициосвен ако за него не са приложими изключенията по чл. 4 от същия закон.  
1.15. са налице забранителните основания по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).
2. Основанията по т. 1.1, 1.2 и 1.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. 
3. Мерки за надеждност
3.1. Участник, за когото са налице основания по чл. 54, ал. 1 от ЗОП и/или посочените от възложителя в обявлението основания по чл. 55, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:
a. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

b. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

c. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
d. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда. 

e. възложителят има право да не отстрани от процедурата участник, за който са на лице обстоятелства по чл. 55, ал. 1, т. 1 от ЗОП ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.
3.2. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. 
3.3. В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката. 
V. ИЗИСКВАНИЯ ЗА ИЗГОТВЯНЕ, ПРЕДСТАВЯНЕ И
ПОДАВАНЕ НА ОФЕРТИTE
1. Всеки участник има право да представи само една оферта. 
2. При изготвяне на офертата всеки участник трябва да се придържа точно към обявените от възложителя условия.
3. Не се допуска представяне на варианти в техническото и ценовото предложение.

4. Офертите следва да отговарят на изискванията, посочени в настоящите указания и да бъдат оформени по приложените към документацията образци. Към офертата се представя опис на представените документи, подписан от участника. 

5. Офертата се подписва от представляващия участника или от надлежно упълномощено/и лице/лица, като пълномощното е приложено в Техническото предложение.

6. Всички документи, свързани с офертата, трябва да бъдат на български език или в превод на български език.
7. Всички документи, за които не са представени оригинали, трябва да са заверени (когато са фотокопия) с гриф „Вярно с оригинала” и подпис на лицето, представляващо участника.
8. Всички разходи по подготовката и представянето на офертата са за сметка на участниците. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

9. Офертите на участниците трябва да са изготвени при спазване на задълженията, свързани с данъци и осигуровки, опазване на околната среда, закрила на заетостта и условията на труд, които са в сила в страната или в държавата, където трябва да се предоставят услугите, и които са приложими към предоставяните услуги.
10. С подаването на офертата участниците се съгласяват с всички условия на възложителя в т.ч. с определения срок от него срок  на валидност на офертите и с проекта на договор. Поставянето на различни от тези условия и изисквания от страна на участника може да доведе до отстраняването му.
11. Офертата се представя в писмен вид, на хартиен носител с изключение на еЕЕДОП, като всички образци, които се съдържат в документацията за възлагане на обществената поръчка са задължителни и участниците следва да се придържат към тях при изготвяне на офертата си.
12.  Указания за представяне на ЕЕДОП

12.1. Съгласно чл. 67, ал. 4 от ЗОП, във връзка с §29, т. 5, б. „а“ от Преходните и заключителни разпоредби на ЗОП, считано от 1 април 2018 г. Единният европейски документ за обществени поръчки се представя задължително в електронен вид (еЕЕДОП).
12.2. В документацията на процедурата Приложение № 4 е образец на еЕЕДОП създаден с програма за текстообработка, който участниците следва да попълнят. 
12.3. Възложителят предоставя образец на ЕЕДОП в следните формати:  

- Като съставен от възложителя образец на ЕЕДОП под формата на генериран файл (espd-request), във формат *.xml (подходящ за компютърна обработка) и *.pdf формат (удобен за преглед).

- Като образец на ЕЕДОП във формат *.doc, изтеглен от официалната интернет страница на Агенцията по обществени поръчки (АОП).

12.4. Участниците могат да изберат и да свалят един от двата горепосочени формати, като:

12.4.1. При избор на формат *.xml, следва да се използва българския вариант на информационната система за използване на ЕЕДОП, осигурена от АОП. Той е достъпен  на интернет адрес: https://espd.eop.bg/espd-web/filter?lang=bg, без необходимост от предварителна регистрация. В нея следва да се зареди предоставения от възложителя файл във формат *.xml, да се попълнят необходимите данни и да се изтегли и запази във формати *.pdf и *.xml. Възложителят приема завършения ЕЕДОП в *.pdf формат, който следва да е подписан с електронен подпис от съответните лица. Файлът в PDF формат е удобен за преглед, а този във формат XML е подходящ за компютърна обработка.
При изготвяне на офертата си участникът следва посочените по-долу стъпки:

Влиза се в българския вариант на информационната система за използване на ЕЕДОП, осигурена от АОП. Той е достъпен  на интернет адрес: https://espd.eop.bg/espd-web/filter?lang=bg;

Избира бутон „български език“;

Избира бутон „икономически оператор“;

Избира бутон „Искате да заредите файл в системата“;

В поле „Качите документ“ зарежда изтегления разархивиран файл с разширение *.xml (напр. файла espd-request.xml) от електронната преписка на настоящата поръчка в Профила на купувача и попълва необходимите данни в заредената форма на ЕЕДОП.
След попълването на данните, участникът изтегля файла (espd-response) на локален компютър.

Системата за е-ЕЕДОП е онлайн приложение и не може да съхранява данните, поради което ЕЕДОП в *.xml и/или *.pdf формат винаги трябва да се запазва и съхранява локално на компютъра на потребителя. 

12.4.2 При избор на формат *.doc, следва да се попълнят необходимите данни в ЕЕДОП и да се преобразува в нередактируем формат (например *.pdf или еквивалент), след което съответните лица да го подпишат с електронен подпис и представят на Възложителя.

12.4.3 Участниците, след като изтеглят и попълнят ЕЕДОП в съответствие с изискванията на ЗОП и ППЗОП и условията на възложителя, следва да го подпишат с електронен подпис.

12.5. Възложителят приема ЕЕДОП само по някои от следните начини:

а) приложен на подходящ електронен носител към пакета документи за участие в процедурата. Например: компактдиск (CDR, CD R/W), USB флаш и др.

б) предоставен чрез осигурен достъп по електронен път до изготвения и подписан електронно ЕЕДОП.

Важно! При избран начин по буква „б“ документът следва да е снабден задължително с електронен времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите. Като приложение към документацията следва да бъде представен документ -декларация, в която да се посочи адресът, на който е осигурен достъп до е-ЕЕДОП.

12.6. Възложителят приема ЕЕДОП при следните условия:

- Документът да е в нередактируем формат (например PDF или еквивалент).

- Документът следва да е подписан с валиден електронен подпис със средствата на съответния софтуерен продукт, поддържащ дадения формат.

- Файлът, съдържащ документа да не е заразен с вируси, както и не трябва да съдържа макроси или изпълним програмен код.

- Документът следва да съдържа прав (некриптиран) текст.

12.7. ЕЕДОП се представя за участника, а когато е приложимо – за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

12.8. Подаването на ЕЕДОП за всеки подизпълнител и за всяко лице, чиито ресурси ще бъдат ангажирани в изпълнението на поръчката се счита за съгласие за участие в процедурата.

Изискванията за предоставяне на Единния европейски документ за обществени поръчки в електронен вид са съобразени с Методическо указание изх. № МУ-4/02.03.2018 г. на Агенцията по обществени поръчки, публикувано на адрес: http://www.aop.bg/fckedit2/user/File/bg/practika/MU4 2018.pdf, както и допълнителното указание на адрес: http://www.aop.bg/fckedit2/user/File/bg/novini/ESPD_news_last.pdf.
12.9 В еЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. 
12.10. Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

12.11. 
Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя отделен еЕЕДОП за всяко едно от третите лица, електронно подписан от всички задължени лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти“ на част ІІ от еЕЕДОП. Ако полето е попълнено с „Да“ се представя еЕЕДОП, надлежно попълнен и подписан от лицата по чл. 54, ал. 2 от ЗОП, за третите лица. В еЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.
12.12.. Участник (икономически оператор), който участва самостоятелно, но ще ползва един или повече подизпълнители, представя попълнен отделен еЕЕДОП за всеки един от подизпълнителите, електронно подписан от всички задължени лица. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва“ на част ІІ от еЕЕДОП. Ако полето е попълнено с „Да“ се представя еЕЕДОП за всеки подизпълнител надлежно попълнен и подписан от лицата по чл. 54, ал. 2 от ЗОП. В еЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ съобразно вида и дела на поръчката, който ще изпълняват.
12.13. Когато участникът е обединение, което не е юридическо лице, еЕЕДОП се подава от всеки от участниците в обединението. При необходимост от деклариране на обстоятелства, относими към обединението, еЕЕДОП се подава и за обединението.
13. В запечатана непрозрачна опаковка, участникът представя своята оферта съдържаща следните документи и образци:
13.1. Оптичен носител с Единен европейски документ за обществени поръчки в електронен вид за участника (надписан с наименованието на участника) или декларация, с която се потвърждава актуалността на данните и автентичността на подписите в публикувания ЕЕДОП, и е посочен адрес, на който е осигурен достъп до документа в съответствие с изискванията на закона и условията на възложителя.
13.2. Документи за доказване на предприети мерки за надеждност (когато е приложимо).
13.3. Документите по раздел ІІ, т.4 за обединения (когато е приложимо).
13.4. Техническо предложение, съдържащо: 
а) документ за упълномощаване, когато лицето, което подава офертата, не е законният представител на участника
б) предложение за изпълнение на поръчката в съответствие с изискванията на възложителя – Приложение № 2 към настоящата документация, 
в) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд – Приложение № 8 

г) декларация за конфиденциалност по чл. 102, ал. 1 от ЗОП , ако участникът ще предоставя информация, която смята за конфиденциална във връзка с наличието на търговска тайна.

13.5. Към техническото предложение се прилага подробен план-график, в който следва да се конкретизират сроковете за изпълнение на всяка една дейност, както и конкретните задължения и отговорности на експертите при изпълнението им.
13.6. Ценово предложение, изготвя се по образец – Приложение № 3 и се поставя в запечатан непрозрачен плик с надпис: "Предлагани ценови параметри", като се изписва и името на участника в процедурата.
В Ценовото си предложение Участникът следва да посочи обща цена за изпълнение на поръчката. 
Предлаганата цена следва да включва всички необходими и присъщи разходи за изпълнение на поръчката
ЗАБЕЛЕЖКА! Предложената обща цена от участниците не следва да надвишава максимално допустимата стойност на поръчката. Участник, предложил по-висока обща цена за изпълнение ще бъде отстранен от участие.
Участникът е единствено отговорен за евентуално допуснати грешки и пропуски в изчисленията на предложените от него цени,.
Установяване на евентуални грешки и/или неточности в ценовата оферта на участник могат да доведат до отстраняването му от процедурата.
14. Подаване на оферта
14.1.
Участниците или упълномощени тях представители* – лично или чрез пощенска или друга куриерска услуга с препоръчана пратка с обратна разписка, представят документите по т. 13 в запечатана непрозрачна опаковка в Деловодството на Министерство на труда и социалната политика, служебен вход „Деловодство“, преди датата и часа, посочени в обявлението за обществената поръчка като краен срок за подаване на офертите с обозначен върху нея следния надпис:
Министерство на труда и социалната политика, 

гр. София 1051, ул.”Триадица” № 2
ОФЕРТА за участие в публично състезание за възлагане на обществена поръчка с предмет: 
„Надграждане на системата за наблюдение изпълнението на политиката в областта на жизненото равнище и доходите от труд“  по проект BG05M9OP001-3.018 „Подобряване на ефективността на политиката по доходите и пригодността за заетост на българските граждани“.

и следната информация:
наименование на участника, включително участниците в обединение (когато е приложимо), адрес за кореспонденция, телефон, факс (по възможност) и електронен адрес.
ВАЖНО:

В случай че офертата се подава от упълномощено лице, то същото следва да представи в деловодството на МТСП оригинал или заверено копие на пълномощно от представляващия участника. 

14.2.
При приемане на офертата върху плика се отбелязват поредният номер, датата и часа на получаването, като посочените данни се записват във входящ регистър, за което на приносителя се издава документ. 
14.3.
Възложителят не приема за участие в процедурата оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.
14.4.
В случаи че към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т. 14.2

14.5.
Ако участникът изпрати офертата чрез препоръчана поща или куриерска служба, разходите за тях са за сметка на участника. Рискът от забава или загубване на офертата е за сметка на участника.

14.6.
До изтичане на срока за подаване на офертите всеки участник в процедурата може да промени, допълни или да оттегли офертата си.
15. Лицата могат да поискат писмено от възложителя разяснения по условията на обществената поръчка до 5 дни, преди изтичане на срока за получаване на офертите. Разясненията се публикуват на профила на купувача на Възложителя в срок до 3 дни от получаване на искането. В разяснението не се посочва лицето, направило запитването.

16. Възложителят може, по собствена инициатива или по искане на заинтересовано лице, направено в срок до три дни от публикуване на обявлението, да направи промени в обявлението и/или документацията на обществена поръчка, по реда на чл. 179, ал. 1 от ЗОП. 
VI. РАЗГЛЕЖДАНЕ И ОЦЕНЯВАНЕ 
НА ОФЕРТИТЕ
1. При промяна в датата, часа или мястото за отваряне на заявленията за участие или на офертите участниците се уведомяват чрез профила на купувача най-малко 48 часа преди новоопределения час.
2. Отварянето на получените оферти е публично и протича по реда на чл. 54, ал. от 3 до 5 от ППЗОП, като на него могат да присъстват участниците в процедурата или техни упълномощени представители, както и представители на средствата за масово осведомяване.
3. Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол. 
4. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и го изпраща на всички участници в деня на публикуването му в профила на купувача.
5. Участниците, по отношение на които е констатирано несъответствие или липса на информация, в срок до 5 работни дни от получаването на протокола могат да представят на комисията нов еЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.
6. Участникът има право да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.
7. Когато промените се отнасят до обстоятелства, различни от посочените по чл. 54, ал. 1, т. 1, 2 и 7 новият ЕЕДОП може да бъде подписан от едно от лицата, които могат самостоятелно да представляват участника.
8. След изтичане на срока по т. 5 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
9. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. 
10. Комисията разглежда допуснатите оферти и проверява за тяхното съответствие с предварително обявените условия.
11.  На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
12. Ценовото предложение на участник, чиято оферта не отговаря на изискванията на възложителя, не се отваря.
13. Не по-късно от два работни дни преди датата на отваряне на ценовите предложения комисията обявява чрез съобщение в профила на купувача датата, часа и мястото на отварянето. При отварянето на ценовите оферти може да присъстват участниците в процедурата или техни упълномощени представители, както и представители на средствата за масово осведомяване.
14. Комисията оценява допуснатите оферти и определя икономически най-изгодната оферта при критерий за възлагане: „оптимално съотношение качество/цена“, съгласно Методика за оценка – Приложение № 1.1.
15. Назначената от възложителя комисия съставя протокол за извършване на подбора на участниците, разглеждането, оценката и класирането на офертите, който се утвърждава от възложителя.
16. В 10-дневен срок от получаването на протокола възложителят го утвърждава или го връща на комисията с писмени указания.
VII.  ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ. ПРЕКРАТЯВАНЕ НА ПРОЦЕДУРАТА. СКЛЮЧВАНЕ НА ДОГОВОР
1. В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата.
2. Възложителят изпраща решението на участниците на адрес, посочен от тях, в 3-дневен срок от издаването му, като в него се посочва връзката към електронната преписка в профила на купувача, където са публикувани документите за процедурата. В същия ден възложителят публикува в профила на купувача решението заедно с протоколите от работата на комисията.
3. Когато решението не е получено от участник, възложителят публикува съобщение до него в профила на купувача. Решението се смята за връчено от датата на публикуване на съобщението.
4. Възложителят прекратява процедурата за възлагане на обществената поръчка по реда и при условията, посочени в чл. 110, ал. 1 от ЗОП. Възложителят може да прекрати процедурата и при условията на чл. 110, ал. 2 от ЗОП.
5. Сключване на договор
5.1. Възложителят сключва договор за изпълнение на обществената поръчката (съгласно Приложение № 5) с участникът, определен за изпълнител, съгл. условията на чл. 112, ал. 1 от ЗОП.
Избраният за изпълнител представя декларация по чл. 59, ал. 1 т.3 от Закона за мерките срещу изпирането на пари - представя се по образец Приложение № 6 и декларация по чл. 42, ал. 2 , т. 2 - представя се по образец Приложение № 7 
Когато участникът, определен за изпълнител, е юридическо лице, декларацията се подписва от лицата, които го представляват.
В случай, че участникът, определен за изпълнител, е обединение, което не е юридическо лице, декларация се представя за всяко юридическо лице, което е включено в обединението.
5.2. Възложителят сключва договора в едномесечен срок след влизане в сила на решението за определяне на Изпълнител/и или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.
5.3. Договорът за обществена поръчка не се сключва с участник по отношение на когото са налице основанията на чл. 112, ал. 2 от ЗОП, а именно:



- Откаже да сключи договор; 

 

- Не изпълни някое от условията по чл. 112, ал. 1 от ЗОП; 

 

- Не докаже, че не са налице основания за отстраняване от процедурата.

В тези случаи възложителят може да измени влязлото в сила решение в частта определяне на изпълнител и с мотивирано решение да определи втория класиран участник за изпълнител.

5.4. Сключеният договорът за обществена поръчка може да бъде изменян само когато са налице предпоставките на чл. 116 от Закона за обществените поръчки.
VIII. ГАРАНЦИЯ ЗА ИЗПЪЛНЕНИЕ НА ДОГОВОР
1. Преди сключване на договора за възлагане на обществена поръчка и за обезпечаване изпълнението на договора за възлагането на обществената поръчка, определеният за Изпълнител представя гаранция, обезпечаваща изпълнението на договора в размер на 5 % (пет на сто) от стойността на договора в лв. без ДДС.
2. Гаранция, обезпечаваща изпълнението на договора изпълнителят е длъжен да представи и в случай на изменение, с което се извършват допълнителни дейности по договора.
3. Гаранцията се представя в една от следните форми:
3.1. Парична сума – внася се по банкова сметка на Министерство на труда и социалната политика БНБ – ЦУ, IBAN: ВG83BNBG96613300134102; BIC: BNBGBGSD., като в нареждането за плащане задължително следва да бъде записано: “Гаранция за изпълнение на договор с предмет: „„Надграждане на системата за наблюдение изпълнението на политиката в областта на жизненото равнище и доходите от труд“  по проект BG05M9OP001-3.018 „Подобряване на ефективността на политиката по доходите и пригодността за заетост на българските граждани“.

В случай че участникът е превел парите по електронен път (електронно банкиране), той следва да завери съответния документ със саморъчен подпис.

3.2. Банкова гаранция – безусловна и неотменима банкова гаранция, издадена в полза на Министерство на труда и социалната политика в оригинал и следва да съдържа:

- задължение на банката – гарант да извърши плащане при първо писмено искане от Възложителя, деклариращ, че е налице неизпълнение на задължение на Изпълнителя или друго основание за задържане на гаранцията за изпълнение;

- да бъде със срок на валидност за целия срок на действие на договора и 30 дни след прекратяването.

3.3. Застраховка - в оригинал която обезпечава изпълнението, чрез покритие на отговорността на изпълнителя. Възложителят следва да бъде посочен като трето ползващо се лице по тази застраховка. Застраховката, следва да покрива риска от пълно или частично неизпълнение на задълженията по договора от страна на Изпълнителя. Застраховката не може да бъде използвана за обезпечение на отговорността на изпълнителя по друг договор. 
В случай че участникът, избран за изпълнител, представи Гаранция за обезпечаване на изпълнението под формата на застраховка, при подписването на договора той представя на Възложителя и доказателства, че дължимата по застраховката премия е изцяло платена.
4. Когато Гаранцията за обезпечаване на изпълнението е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил някое от договорните си задължения, се задължава да изплати на Възложителя в срок до 5 (пет) работни дни, от датата на получаване на искането претендираната от Възложителя сума.

5. Възложителят има право да усвои изцяло или част от Гаранцията за обезпечаване на изпълнението на договора при неточно изпълнение на задължения по договора от страна на Изпълнителя. Възложителят има право да усвои такава част от Гаранцията за обезпечаване на изпълнението на договора, която покрива отговорността на Изпълнителя за неизпълнението, включително размера на начислените неустойки. Независимо от посоченото по-горе, Възложителят има право да усвои целия размер на Гаранцията за обезпечаване на изпълнението на договора, в случай на едностранно прекратяване на договора от Възложителя поради виновно неизпълнение на задължения на Изпълнителя.

6. Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.
7. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

8. Разходите по откриването и поддържането на банковата гаранция са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.

9. Условията и сроковете за задържане или освобождаване на гаранцията за изпълнение се уреждат в договора.

10. Възложителят освобождава гаранцията за изпълнение без да дължи лихви за периода, през който средствата законно са престояли при него.

IX. Допълнителни УКАЗАНИЯ
1. От датата на подаване на офертата заинтересованото лице придобива статут на участник в процедурата.

2. Комуникацията и действията на възложителя и заинтересованите лица/участници, свързани с настоящата процедура, са в писмен вид.
3.  Участникът може да представя своите писма, искания за разяснения и уведомления чрез препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.
4. Участниците са длъжни да уведомят писмено Възложителя в 3-дневен срок от настъпване на обстоятелство по чл. 54, ал. 1 и чл. 55, ал. 1, т. 1 от ЗОП или от узнаване на обстоятелството, че Участникът е свързано лице с друг Участник в същата процедура. 

5. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:
5.1. Относно задълженията, свързани с данъци и осигуровки: 

Национална агенция по приходите: 

· Информационен телефон на НАП - 0700 18 700; 

· Интернет адрес: http://www.nap.bg/. 

5.2. Относно задълженията, опазване на околната среда: 

Министерство на околната среда и водите  

· Информационен център на МОСВ; работи за посетители всеки работен ден от 14:00 до 17:00 ч.; 

· София 1000, ул. „У. Гладстон“ № 67, Телефон: 02/ 940 63 31; 

· Интернет адрес: http://www.moew.government.bg/. 

5.3. Относно задълженията, закрила на заетостта и условията на труд: 

Министерство на труда и социалната политика: 

· София 1051, ул. „Триадица“ № 2, Телефон: 02/ 811 94 43; 

6. За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на ЗОП и ППЗОП.

